Jackson-Harmsworth-ekspedisjonen

Jackson-Harmsworth-ekspedisjonen fra 1894 til 1897 var en ekspedisjon til Frans Josefs land, ledet av den britiske polarutforskeren Frederick George Jackson og finansiert av avismannen Alfred Harmsworth. Jackson hadde blitt villedet av feilaktige kart til å tro at Frans Josefs land var en landmasse som strakk seg helt til Nordpolen. Ekspedisjonen fastslo imidlertid at landet i virkeligheten var et arkipel med nordlig ytterpunkt omkring 81 grader.Huntford, s. 421

Den 17. juni 1896 støtte Jackson overraskende på «en høy mann, kledd i en myk feltlue, med løse, vide klær, og med langt, ustelt hår og skjegg».Fleming, s. 261 Dette viste seg å være Fridtjof Nansen, som sammen med Hjalmar Johansen hadde oppholdt seg i isen siden den 14. mars 1895, da de hadde forlatt det fastfrossede ekspedisjonsskipet «Fram». Den var et rent sammentreff som hadde brakt Nansen og Johansen til Jacksons leir.

På bakgrunn av Nansens beretning om sin reiserute, vurderte Jackson å forsøke å nå polen selv. Han satte i gang med å bygge kopier av Nansens sleder og kajakker, men manglende erfaring med skigåing og i å ta seg fram over isen medførte han han snart slo fra seg planene.Fleming, s. 263–264

 Referanser 

 Litteratur 
Fleming, Fergus (2001): Ninety Degrees North, Granta Books, London. ISBN 1 86207 449 6
Huntford, Roland (2001): Nansen, Abacus, London. ISBN 0 349 11492 7

Kategori:Arktisekspedisjoner
Kategori:Oppdagelsesreiser
Kategori:Vitenskap i 1894
Kategori:Vitenskap i 1895
Kategori:Vitenskap i 1896
Kategori:Vitenskap i 1897